**Народно Читалище ,, Христо Смирненски 1899г ’’ с.Елхово, общ. Николаево**

**Отчет за дейността на НЧ „Христо Смирненски 1899”**

**2022 година**

Дами и господа, човек неможе да си представи битието на едно българско селище без Читалище. Както в миналото така и сега народните Читалища са необходими. Те винаги са държали знамето на прогреса и са огнище на безпределно родолюбие плод и жажда на народа ни за духовно съвършенство знание и култура. Читалището ни се опитва да заговори на един съвременен език, да отговаря на предизвикателствата на новото време,запазвайки и съхранявайки българското народно творчество и традиции.Освен чисто културни и образователни функции, читалището ни е и място за публичен достъп, до глобалното информационно общество.

През 2022 г. ръководството на НЧ „Христо Смирненски 1899” с. Елхово провежда заседания във връзка с приемане на бюджета, приема плана за работа, финансовата отчетност, отчети за дейността, заседания за текущи мероприятия, организиране на празници и др.

Библиотечния ни фонд към 31.12.2022 г. наброява 22193 библиотечни единици.

Закупена литература през 2022 г са 93 б.е. за 1388,14 лв. от спечелен проект „Българските библиотеки – съвременни центрове за четене и информираност – 2022 г.“ Дарение получихме от отец Орлин Янчев и фонд „Детски книги“ 243 б. е.

Регистрираните читатели и потребители за отчетния период наброяват 70 души.

Общо посещения в библиотеката за 2022 г. са 500, от който в читалня 150. Заета литература – 243 бр.

На 21 януари читалището съвместно с клуба на пенсионера отпразнува Бабин ден, като спази традицията.

През м. февруари 2022 г. в продължение на три седмици в сградата на читалището съвместно с ДГ „Снежанка“, филиал с. Елхово и НУ „Братя Жекови“ – с. Елхово се провеждаше ателие „Мартеничка“ за изработка на мартеници. В ателието се включиха както децата, така и персонала на градината и училището.

На 14.02.2022 г. съвместно с пенсионерски клуб се отбеляза Деня на лозаря – „Трифон Зарезан“.

На 19.02.2022 г. се отбеляза годишнината от обесването на Васил Левски чрез литературно четене на творби за Апостола и беше оформен кът с произведения за Васил Левски.

На 1 март 2022 г. отбелязахме „Деня на самодееца“ и обичая „Баба Марта“ с раздаване на мартенички, изработени в часовете на ателието.

На 3 март 2022 г. тържествено пред паметника за загиналите войници от с. Елхово се проведе концерт за отбелязване на Националния празник на страната, поднесоха се цветя.

Участници в концерта бяха деца и ученици от учебните заведения в селото.

На 8 март съвместно с пенсионерски клуб „Елховска роза“ се отбеляза международния ден на жената.

В периода 29 март – 2 април в седмицата на детската книга се проведоха маратон от мероприятия съвместно с НУ „Братя Жекови“ и ДГ „Снежанка“, филиал с. Елхово:

* Ден на разказвача на приказки Ханс Кристиан Андерсен
* Състезание – „Пътуване из вълшебния свят на приказките“ – децата разказваха любими приказки.

На 16.04.2022 г. беше спазена българската традиция „Лазаров ден“ – група деца обиколиха къщите в селото с пожелания за здраве и берекет.

През 2022 г. се провеждаха занимания на деца в танцова група с ръководител г-жа Генка Йорданова за периода от м. март до декември 2022 г.

На 24.05.2022 г. танцовия състав взе участие в празника на община Николаево.

На 01.06.2022 г. беше отбелязан Международният ден на детето чрез конкурс „Рисунка на асфалт“.

На 02.08.2022 г. танцовата група взе участие в празника на с. Едрево – Илинден.

През м. ноември 2022 г. бяха отбелязани тържествено – 01.11. „Ден на народните будители“, 08.11. – „Архангелов ден“ – празник на селото, 24.11 „Ден на християнското семейство“ – децата от детската градина посетиха библиотеката и изпълниха кратка музикална програма.

На 22.12.2022 г. беше извършен ритуала „Коледуване“ чрез обиколка на къщите в селото.

Благодарим на самодейците ни, без които не биха били възможни празниците ни.

Благодарим на целия екип в лицето на ръководители, служители, доброволци и родители.Ние читалищните дейци сме онези хора, които полагаме усилия да съхраним българската традиция днес, и да я предадем на поколенията след нас.

В заключение искам да благодаря на всички от името на ръководството за търпението да изслушате доклада. Пожелавам на всички много здраве,активност в различните сфери и области, да бъдем единни, сплотени, да се събираме на празници и делници.

Списък на членовете на Настоятелството при НЧ „Христо Смирненски 1899 г.“ с. Елхово, общ. Николаево

1. Райна Рашкова Балева – Председател
2. Ганка Рашева Чакърова – член
3. Людмила Златева Венске – член
4. Ренета Красимирова Чореева – член
5. Тодор Петков Загорчев - член

Списък на членовете на Проверителна комисия

1. Станчо Неделчев Кисьов
2. Вера Горанова Момчева
3. Събка Андреева Софенкова